AVTALE OM OPPSTALLING AV HUND SKOLEÅRET 2021/2022

Navn:

Avtalen gjelder for hundegårdsplass til hund. Avtaleperiode 20.08-20.06

Pris pr mnd. er kr 500,- pr hund. Betaling skal skje etter faktura månedlig. Ved 4 eller flere hunder pr elev, der man holder treningsutstyr (minimum slede, linesett, anker) selv, er prisen pr mnd kr. 400,- pr hund.

I prisen av hundegårdsplass ligger:

Hundegård med hundehus

Fórskål

Innendørs rom for oppbevaring av utstyr osv, med mulighet for å sette hund inn ved behov

Kvalitetsfór (Våtfór fra Vom og hundemat + tørrfór av høy kvalitet)

Halm/trespon

Slede/treningsdoning + linesett og anker til bruk i fritid

Eventuelt spesialfór dekkes av leietaker.

Leietaker har selv ansvaret for stell og fóring av sin egen hund, men det kan settes opp turnuser slik at alle som har hunder i hundegården deler på stellet.

Skader/sykdommer og eventuelle veterinærutgifter må leietaker dekke selv.

Elevene må ha med «personlig utstyr» til hunden selv: sele, halsbånd, kobbel, potesokker, potesalve, evt. dekken, litt førstehjelpsutstyr, termometer og klosaks. Skolen holder utstyr til fóring og reingjøring.

Krav til hunden:

Hunden må være vaksinert mot valpesyke, parvovirus, smittsom leverbetennelse og parainfluensa (vi krever ikke nesevaksine mot kennelhoste), og vaksinen må være satt minimum 14 dager før ankomst, maksimum 3 år før.

Ved påvisning av lus eller innvollsparasitter på hunder kan det bli pålagt å kjøpe behandling mot disse for egen regning.

Vi ønsker at hunder som skal være i hundegården ankommer på høsten slik at det ikke blir for mye uro ved ankomst av nye hunder i løpet av året, samt å minske smittepress.

Hunden må kunne håndteres både av eieren og andre enn eieren, ikke være aggressiv eller for sky. Hunden må kunne brukes i forbindelse med undervisning og demonstrasjoner.

Alder: Hunden skal være over 6 måneder.

Fysisk form og pels: Må være frisk og kunne brukes i undervisningen, må ha pels til å kunne være ute på Finnmarksvinteren, eller ha dekken med.

Krav til eleven som har hunden:

Eleven må bo på skoleområdet.

Hunden må følges opp og trenes/aktiviseres daglig

Det skal føres logg over aktivitet, sykdommer, løpetid mm

Eleven må følge reglene som er satt for hold av hund i hundegården

Ting som ødelegges i hundegård/hundeavdeling/treningsutstyr må snarest meldes inn

Det er hundeeier/leietaker som er ansvarlig for evt skade hunden gjør på annen manns eiendom (dette kan gå på innbo-og løsøreforsikring til hundeeier/hundeeiers foresatte om eier er under 18 år).

I perioder kan det stilles krav til at hundene må holdes innendørs på natterstid pga for eksempel mye støy eller sauer på beite.

Denne avtalen kan sies opp skriftlig av begge parter. Om oppsigelse av plassen kommer inn senest kl.12 siste hverdag før utløpet av måneden, kan neste måned slippes å betale for. Dette forutsetter at hunden er borte fra den 1. i måneden. Kommer oppsigelsen etter den 1. i måneden må hele måneden betales for. Eventuelle endringer i avtalen skal også meldes skriftlig. Brudd på avtalen kan resultere i oppsigelse av hundegårdsplassen med 1 ukes varsel. Det vil bli gitt en muntlig og en skriftlig advarsel først.

For de elevene som er under 18 år må det være en foresatt som står som ansvarlig for hunden(-e). Hvis ikke eleven av en eller annen grunn klarer å ta vare på hunden sin lengre er det denne ansvarlige foresatte som må overta ansvaret for hunden(-e).

Hundehus, hundegårder og inneområder skal ryddes og vaskes når hunden flyttes ut. Alle hunder skal være flyttet ut når skoleåret er ferdig slik at vi kan foreta rundvask/desinfisering.

I skolens ferier der hunden tas med hjem kan leietaker ta med hundefór fra skolen til de aktuelle dagene, eller få refundert fórutgifter for kr. 10 pr døgn.

Utleier

Tana vgs	Leietaker

Ansvarlig hvis elev er under 18 år: